બીજીબાજુ ૮ ફેબ્રુઆરીના રોજ સુપ્રીમ કોર્ટમાં અયોધ્યા વિવાદની સુનવણી થઇ હતી. કોર્ટે તમામ પક્ષોને બે સપ્તાહની અંદર કેસ સાથે જોડાયેલ કાગળિયા લાવવાનું કહ્યું હતું. કેસની આગળની સુનવણી ૧૪મી માર્ચના રોજ હશે. સુપ્રીમ કોર્ટે સ્પષ્ટપણે નિર્દેશ આપ્યો કે તેઓ આ કેસની સુનવણી એક જમીન વિવાદ તરીકે જ કરશે, કોઇપણ ધાર્મિક ભાવના અને રાજકીય દબાણમાં સુનવણીને સંભળાવાશે નહીં.જો કે અયોધ્યા વિવાદ પર સમજૂતીની નવી ફોર્મ્યુલા ઉકેલનાર મૌલાના નદવીના સૂર બદલાયા છે. મૌલાના નદવીએ હવે પોતાનું વલણ બદલતા વિવાદ પર સુપ્રીમ કોર્ટના નિર્ણયની રાહ જોવાની વકાલત કરી છે. જ્યારે પહેલાં તેઓ આધ્યાત્મિક ગુરૂ શ્રી શ્રી રવિશંકરની સાથે મળીને કોર્ટની બહાર મુદ્દાનો ઉકેલ તપાસવાની વાત કરી રહ્યાં હતા.